Mapishi ya Jamhuri ya Afrika ya Kati

Mapishi ya Jamhuri ya Afrika ya Kati yanatokana na utamaduni wa kipekee wa wakazi wa nchi hiyo, ambao hutumia zaidi vyakula vinavyopatikana kirahisi katika mazingira yao. Mapishi mengi hujikita kwenye vyakula vya asili kama mizizi, matunda ya porini, nafaka, na nyama ya pori. 

Afrika ya Kati ina aina mbalimbali ya vyakula ikiwa ni pamoja na; Gozo ni chakula kikuu kinachofanana na ugali lakini hutengenezwa kwa unga wa muhogo uliosafishwa. Watu wengi hula Gozo wakiwa na mchuzi wa mboga, samaki au nyama ya pori. 

Kingine ni Moambe ambapo ndani yake kuna mchuzi maarufu wa karanga unaopikwa kwa kusaga karanga hadi ziwe laini na kupika pamoja na nyama kama kuku au samaki. Moambe ni miongoni mwa mapishi yanayoonekana pia katika nchi nyingine za Afrika ya Kati lakini yana umaarufu mkubwa nchini Jamhuri ya Afrika ya Kati.

Kadhalika kuna Mabusu ambapo hupikwa na ndizi mbichi za kupika ambazo huchemshwa au kukaangwa. Mara nyingi huandaliwa kwa kuongeza mafuta ya mawese au nazi kulingana na mila za jamii mbalimbali. 

Wakazi wa Jamhuri ya Afrika ya Kati pia hupenda vyakula vya misituni kama vile uyoga pori, majani ya maboga, na matunda ya asili. Nyama ya pori kama vile swala, nyani, au ndege wa mwituni hutumika mara kwa mara katika mapishi ya kila siku, hasa vijijini. 

Vinywaji vya asili kama divai ya mnazi na uji mzito wa mahindi uitwao Mbokoko pia ni sehemu ya urithi wa mapishi wa nchi hii.

Marejeo
 Béchacq, C. (2010). Central African Republic. Editions L'Harmattan.
 Kanner, E. (2019). A Taste of Africa: Culinary Traditions from Central Africa. Global Gourmets Publishing.
 BBC Food (2022). Chicken Moambe Recipe. Iliwekwa mnamo Julai 2025.

Jamii:Utamaduni wa Jamhuri ya Afrika ya Kati
Jamii:Chakula cha Kiafrika
Jamii:Afrocrowd 2025